beefeaters
Store norske leksikon,Historie,Verdens historie og samtidshistorie,Europa,Storbritannia og Nord-Irlands historie
Beefeaters er et kallenavn på vaktene ved Tower of London. Beefeaters er en del av vaktstyrken Yeomen of the guard som ble etablert av Henrik 7. i 1485. Disse vaktene var opprinnelig kongens livvakt og bevoktet alle kongelige residenser. I dag har Yeomen of the guard bare seremonielle funksjoner.
Navnet beefeaters, som egentlig betyr «oksekjøttetere», har sitt opphav i at vaktene fikk deler av lønnen utbetalt i kjøtt og dermed hadde et bedre kosthold enn mange andre av byens befolkning.Beefeaters har røde uniformer med monarkens monogram brodert på brystet, pipekrager og flate hatter. Antrekket har vært mer eller mindre uforandret siden 1552. I tillegg til sin sin faste arbeidsplass ved Tower of London danner the beefeaters også æresvakt ved Westminster Abbey under kroningsseremonier. Les mer i Store norske leksikon Yeomen of the Guard Tower Det britiske kongehuset